	Pirkimo sąlygų 4 priedas „Pasiūlymo forma“

	



(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Klaipėdos miesto savivaldybės administracijai
 (Adresatas (perkančioji organizacija))


SKELBIAMOS APKLAUSOS BŪDU ATLIEKAMO MAŽOS VERTĖS VIEŠOJO PIRKIMO „KOPAGŪBRIO TVIRTINIMO DARBAI, VYKDANT APLINKOS PRITAIKYMO IR APLINKOSAUGOS PRIEMONIŲ ĮGYVENDINIMĄ BALTIJOS JŪROS PAPLŪDIMIŲ ZONOJE“ PASIŪLYMAS


_____________ Nr.______
       (Data)
_____________
(Sudarymo vieta)

	Tiekėjo pavadinimas
(jeigu dalyvauja tiekėjų grupė, surašomi visi dalyvių pavadinimai)
	


	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



	Ūkio subjekto, kurio pajėgumais (t. y. kvalifikacija) remiamasi, pavadinimas 
	

	Įsipareigojimų dalis (procentais), kuriai ketinama pasitelkti ūkio subjektą, kurio pajėgumais remiamasi
	

	Įsipareigojimai, kuriuos numatoma perduoti ūkio subjektui, kurio pajėgumais remiamasi
	

	Subrangovo pavadinimas 
(sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus)
	

	Subrangovui perduodamų vykdyti sutartinių prievolių dalis (procentais)
	

	Subrangovui perduodamos vykdyti sutartinės prievolės
	


[bookmark: _Hlk128678476]Pastaba. Pildoma, jei tiekėjas sutartinėms prievolėms (ne kvalifikacijai) vykdyti pasitelkia subrangovus.

Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) skelbime apie pirkimą, paskelbtame VPĮ nustatyta tvarka;
2) pirkimo dokumentuose (taip pat jų paaiškinimuose, papildymuose).



Mes siūlome šiuos darbus: 
	Eil.
Nr.
	Darbų pavadinimas
	Mato vnt.
	Įkainis mato vnt., Eur 
	Preliminarus
kiekis*
	Preliminari kaina Eur su PVM

	
	
	
	be PVM
	su PVM
	
	

	1
	2
	3
	4
	5
	6
	7=5x6

	1.
	Kopagūbrio tvirtinimas žabų klojiniais
	m2
	
	
	1350
	

	2. 
	Kopagūbrio tvirtinimas žabų tvorelėmis
	m
	
	
	2800
	

	Preliminari pasiūlymo kaina Eur su PVM: 


[bookmark: _Hlk221343575]Pastabos:
- kainos, įkainiai pasiūlyme nurodomi paliekant du skaitmenis po kablelio;
[bookmark: _Hlk128678506]- tais atvejais, kai pagal galiojančius teisės aktus tiekėjui nereikia mokėti PVM, jis kainas, įkainius nurodo be PVM ir nurodo priežastis, dėl kurių PVM nemoka;
- tiekėjas, teikdamas pasiūlymą, turi įsivertinti atvejus, kad Sutarties vykdymo metu dėl nuo Perkančiosios organizacijos nepriklausančių aplinkybių tiekėjui gali atsirasti pareiga mokėti PVM tarifą (pvz. pasikeičia  tiekėjo veikla, tiekėjas tampa PVM mokėtoju ir pan.), nes tokiu atveju – vykdant Sutartį, Sutarties kaina nebus keičiama;
- bendra kaina turi atitikti jos sudėtinių dalių sumą;
* nurodyti darbų kiekiai yra preliminarūs, jie nėra laikomi maksimaliais ir bus naudojami tik pasiūlymų palyginimui. Perkančioji organizacija neįsipareigoja nupirkti viso nurodyto preliminaraus paslaugų kiekio. Sutarties vykdymo metu preliminarūs perkamų darbų kiekiai pagal Perkančiosios organizacijos poreikį gali būti mažinami arba didinami. Darbų maksimaliai gali būti užsakoma – už 61 330,12 Eur su PVM (arba 50 686,05 Eur be PVM, jei tiekėjas yra ne PVM mokėtojas ar darbai neapmokestinami PVM, ar dėl kitų priežasčių Perkančiosios organizacijos galutinė tiekėjui mokėtina suma bus be PVM). Tiekėjų pasiūlymai negali viršyti šios sumos, šią sumą viršijantys pasiūlymai bus laikomi nepriimtinais ir bus atmetami.

Teikdami šį pasiūlymą mes patvirtiname, kad pasiūlymas visiškai atitinka pirkimo dokumentuose nurodytus reikalavimus, į mūsų siūlomą kainą įskaičiuotos visos išlaidos ir visi mokesčiai ir mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

Sutartyje nustatomas kainos apskaičiavimo būdas – fiksuoti įkainiai.

Ši teikiamame pasiūlyme nurodyta informacija yra konfidenciali:
	Eil. Nr.
	Pateikto dokumento (ar jo dalies) pavadinimas (rekomenduojama pavadinime vartoti žodį „Konfidencialu“)
	Nurodytos konfidencialios informacijos pagrindimas (paaiškinimas, kuo remiantis nurodytas dokumentas ar jo dalis yra konfidencialūs)

	
	
	

	
	
	


Pastabos: tiekėjas, nurodantis konfidencialią informaciją, privalo vadovautis Viešųjų pirkimų įstatymo 20 straipsnio nuostatomis. 

Kartu su pasiūlymu pateikiami šie dokumentai (kartu su pasiūlymu pateikiami dokumentai nurodyti specialiųjų pirkimo sąlygų 5.1. p.):
	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



Patvirtinu, kad Tiekėjui, jo pasitelkiamiems ūkio subjektams (jeigu pasitelkiami) nėra paskirta baudžiamojo poveikio priemonė – uždraudimas juridiniam asmeniui dalyvauti viešuosiuose pirkimuose.

Pasiūlymas galioja Perkančiosios organizacijos pirkimo dokumentuose nurodytą terminą.

Pateikdami CVP IS priemonėmis pateiktą pasiūlymą, patvirtiname, kad dokumentų skaitmeninės kopijos ir elektroninėmis priemonėmis pateikti duomenys yra tikri.


Perkančioji organizacija nereikalauja, kad pasiūlymas (pagal šią formą) būtų pasirašytas. Tiekėjui pateikus pasirašytą pasiūlymą, jo pasirašymas nebus vertinamas.

                                                                        Pirkimo sąlygų 2 priedas 
                                                                                                                                                                                                                 „Atliktų darbų sąrašas“
ATLIKTŲ DARBŲ SĄRAŠAS

Rekomenduotina teikti daugiau nei reikalaujama kvalifikacijos atitiktį patvirtinančių duomenų (pvz.: atliktų darbų sąraše nurodyti daugiau sutarčių, pateikti daugiau užsakovo pažymų).

	Eil. Nr.
	Objekto pavadinimas 

	Darbų vykdymo pradžios ir pabaigos datos
	Užsakovo pavadinimas, kontaktinis asmuo. (vardas, pavardė, pareigos, tel. Nr.)

	1.
	
	
	

	2.
	
	
	

	3.
	
	
	


Pastabos: 
- tiekėjas gali teikti informaciją apie atliktus darbus, kurie pradėti vykdyti anksčiau nei per paskutinius 5 metus iki pasiūlymo pateikimo termino pabaigos, tačiau pabaigti vykdyti per paskutinius 5 metus iki pasiūlymo pateikimo termino pabaigos;
- tiekėjas gali teikti informaciją apie dar nebaigtų vykdyti sutarčių jau įvykdytas dalis (jau atliktus darbus);
- tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, o ne visas vykdytos sutarties objektas;
- prie šio sąrašo pridedamos užsakovų (tiek viešųjų, tiek privačiųjų) pažymos, apie tai, kad svarbiausių darbų atlikimas ir galutiniai rezultatai buvo tinkami.
tiekėjas gali teikti informaciją apie atliktus darbus, kurie pradėti ir baigti vykdyti per paskutinius 5 metus iki pasiūlymo pateikimo termino pabaigos;

Pirkimo sąlygų 5 priedas 
                                                                                                        „Sutarties projektas“

RANGOS SUTARTIS (PROJEKTAS)

Nr. 
Klaipėda

Klaipėdos miesto savivaldybės administracija (toliau – Užsakovas), atstovaujama Savivaldybės administracijos direktoriaus (vardas, pavardė), veikiančio pagal Savivaldybės administracijos nuostatus, ir (pavadinimas) (toliau – Rangovas), atstovaujama(s) (pareigos, vardas, pavardė), toliau kartu vadinamos (-i) Šalimis, o kiekviena (s) atskirai – Šalimi, sudarė šią Rangos sutartį (toliau – Sutartis).
Sutartis sudaroma įvykdžius visas kopagūbrio tvirtinimo darbų, vykdant aplinkos pritaikymo ir aplinkosaugos priemonių įgyvendinimą Baltijos jūros paplūdimių zonoje mažos vertės pirkimo skelbiamos apklausos būdu procedūras Lietuvos Respublikos VPĮ ir kitų teisės aktų nustatyta tvarka. Sutarties sudarymo pagrindas – tiekėjų apklausos pažyma (įrašyti (data) Nr. (numeris).

I. SUTARTIES OBJEKTAS IR JO KAINA
	
1. Sutarties objektas – kopagūbrio tvirtinimo darbai, vykdant aplinkos pritaikymo ir aplinkosaugos priemonių įgyvendinimą Baltijos jūros paplūdimių zonoje (toliau – darbai). Preliminarūs perkamų darbų kiekiai nurodyti Sutarties 2 priede. Sutarties vykdymo metu preliminarūs perkamų darbų kiekiai pagal Užsakovo poreikį gali būti mažinami arba didinami. Darbų gali būti užsakoma maksimaliai už 61 330,12 Eur su PVM (arba 50 686,05 Eur be PVM, jei Rangovas yra ne PVM mokėtojas ar darbai neapmokestinami PVM, ar dėl kitų priežasčių Užsakovo galutinė Rangovui mokėtina suma bus be PVM).
	Išsamesnė perkamų darbų informacija ir reikalavimai pateikiami Techninėje specifikacijoje (Sutarties 1 priedas).
2. [bookmark: _Hlk181617519][bookmark: _Hlk136966024]Kainodaros taisyklės: 
2.1.  Sutartyje nustatomas kainos apskaičiavimo būdas – fiksuoti įkainiai, kurie yra nurodyti Sutarties 2 priede.
2.2. [bookmark: _Hlk181617767]Pradinės Sutarties vertė yra lygi maksimaliai Sutarties vykdymui skirtų lėšų sumai be PVM Sutartyje nurodytų darbų įsigijimui Rangovo pasiūlyme nurodytais darbų įkainiais be PVM – 50 686,05 Eur be PVM. Pradinės Sutarties vertė nekinta per visą Sutarties vykdymo laikotarpį, išskyrus, kai Sutarties vertė peržiūrima pagal Sutarties 2.2 p. nurodytas kainos ir (ar) įkainių peržiūros sąlygas.
2.3. Už darbus, kuriuos Rangovas atliks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu, Užsakovui jų neįsigijus VPĮ nustatyta tvarka ir dėl tokių darbų nesudarius raštiškų susitarimų, Rangovui nebus apmokama.

II. SUTARTIES VYKDYMO TERMINAI
[bookmark: _Hlk128732401]
3.  Rangovas turi atlikti darbus ne vėliau kaip per 53 kalendorines dienas nuo Užsakovo raštiško (el. paštu) užsakymo pateikimo. Užsakymas bus pateikiamas 2026 m. rugsėjo mėnesį.     

III. ATSISKAITYMAI IR MOKĖJIMAI

4.  Atsiskaitymai su Rangovu už faktiškai atliktus darbus vykdomi periodiniais mokėjimais, ne dažniau kaip vieną kartą per mėnesį, per 30 (trisdešimt) kalendorinių dienų nuo tinkamai parengtų, pateiktų ir Užsakovo patvirtintų dokumentų, patvirtinančių atliktus darbus, gavimo dienos. 
5. Rangovas įsipareigoja Užsakovui pateikti sąskaitas atsiskaitymams su Rangovu. Jeigu Sutartį pasirašo Rangovų grupė, sąskaitas atsiskaitymams su Rangovu įsipareigoja teikti pagrindinis partneris. Visos Rangovo sąskaitos apmokėti turi būti pateikiamos Užsakovui tik elektroniniu būdu:
5.1. naudojantis Sąskaitų administravimo bendrąja informacine sistema (SABIS). Teikiant sąskaitas per SABIS, privaloma nurodyti sutarties, pagal kurią išrašoma sąskaita, numerį;
5.2. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 Dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), gali būti teikiamos Rangovo pasirinktomis elektroninėmis priemonėmis;
5.3. Užsakovas elektronines sąskaitas faktūras priima ir apdoroja naudodamasis SABIS, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
6. Užsakovas gali atsiskaityti tiesiogiai su subrangovu, nurodytu Sutartyje, jei subrangovas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Rangovo ir subrangovo, kurioje aprašoma tiesioginio atsiskaitymo su subrangovu tvarka. Rangovas turi teisę prieštarauti nepagrįstiems mokėjimams. Tiesioginio atsiskaitymo su subrangovu galimybė nekeičia Rangovo atsakomybės dėl Sutarties įvykdymo. Jeigu sudaroma trišalė sutartis tarp Užsakovo, Rangovo ir subrangovo dėl tiesioginio atsiskaitymo galimybės, Rangovas įsipareigoja Užsakovui pateikti sąskaitą dėl tiesioginio atsiskaitymo su subrangovu.
7. Finansavimo šaltinis: Valstybės biudžeto lėšos (LRVB), Savivaldybės aplinkos apsaugos rėmimo specialiosios programos lėšos SB (AA), Aplinkos apsaugos programos Nr. 05 priemonė 005-03-04-02 „Projekto „Pajūrio juostos tvarkymo priemonių įgyvendinimas Klaipėdos miesto savivaldybės teritorijoje“ įgyvendinimas".


IV. ŠALIŲ ĮSIPAREIGOJIMAI

8. Užsakovas įsipareigoja:
8.1. [bookmark: _Hlk181618079]sudaryti Rangovui visas sąlygas, suteikti informaciją ar dokumentus, reikalingus Sutartyje numatytoms prievolėms atlikti;
8.2.  priimti ir įvertinti atliktus darbus bei pranešti Rangovui apie darbų priėmimą arba atsisakymą priimti, arba apie reikalavimą ištaisyti darbų vykdymo metu nustatytus defektus, kad darbai atitiktų Sutartyje ir jos prieduose numatytus Rangovo įsipareigojimus;
8.3.  sumokėti už laiku ir tinkamai atliktus darbus Sutartyje nustatytais terminais ir tvarka.
9. Užsakovas turi teisę: 
9.1.  kontroliuoti ir prižiūrėti atliekamus darbus, duoti nurodymus Rangovui ir reikalauti jų vykdymo, jei darbų vykdymo eigoje sistemingai pažeidžiami Sutartyje nurodyti reikalavimai;
9.2.  reikalauti, kad Rangovas darbus vykdytų pagal Sutartį ir jos priedų reikalavimus, laikydamasis normatyvinių statybos dokumentų reikalavimų. Jeigu Rangovas nukrypsta nuo Sutarties ir jos priedų, nesilaiko normatyvinių statybos dokumentų reikalavimų ar bet kokių Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų darbų ir nemokėti už netinkamai atliktą darbą iki nustatytų darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
9.3. duoti nurodymus Rangovui ir reikalauti jų vykdymo, jei darbų vykdymo eigoje sistemingai pažeidžiami Sutartyje nurodyti reikalavimai;
9.4. jei darbų priėmimo metu nustatoma trūkumų, Užsakovas turi teisę nustatyti terminą trūkumams pašalinti arba atskaityti iš Rangovui mokėtinų sumų, sumą, reikalingą tiems trūkumams pašalinti;
9.5. reikalauti ištaisyti paaiškėjusį defektą tiek iš Rangovo, tiek iš ūkio subjekto, kurio pajėgumais remiamasi, ir (ar) subrangovo, atlikusio konkretų darbą;
9.6. nepriimti netinkamai, nekokybiškai atliktų darbų, iki kol bus ištaisyti nurodyti trūkumai;
9.7.  sulaikyti mokėjimus už atliktus darbus, jeigu dėl Rangovo kaltės nepašalinti atliktų darbų defektai, Užsakovui padaryti nuostoliai;
9.8. keisti preliminarius darbų kiekius Sutarties 1 p. nustatytose ribose.
10. Rangovas įsipareigoja:
10.1. pasirašius Sutartį, tačiau ne vėliau negu Sutartis pradedama vykdyti, pranešti Užsakovui tuo metu žinomų subrangovų pavadinimus, kontaktinius duomenis ir jų atstovus. Taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau;
10.2.  darbus atlikti pagal Sutarties reikalavimus, kaip įmanoma rūpestingai bei efektyviai, laikydamasis Lietuvos Respublikos statybos įstatymo, statybos normų ir taisyklių, statybos techninių reglamentų ir kt. reikalavimų;
10.3.  garantuoti, kad darbų priėmimo metu atlikti darbai atitiks Sutartyje ir jos prieduose nustatytas savybes, bus atlikti be klaidų, kurios panaikintų arba sumažintų jų vertę arba tinkamumą Sutartyje ir jos prieduose numatytam panaudojimui;
10.4.  savarankiškai apsirūpinti materialiniais ištekliais, reikalingais Sutartyje numatytiems darbams atlikti, darbų vykdymui naudoti medžiagas, dirbinius, gaminius ir įrengimus, atitinkančius Sutartyje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius;
10.5.  užsitikrinti energetinius išteklius darbų vykdymui ir padengti jų kaštus darbų vykdymo laikotarpiu; 
10.6.  garantuoti saugų darbą, priešgaisrinę ir aplinkos apsaugą bei darbo higieną savo darbo zonoje, taip pat gretimos aplinkos apsaugą ir greta teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų;
10.7.  savo lėšomis įrengti laikinus aptvėrimus (jei reikalinga), o baigus darbus juos išardyti;
10.8.  užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis;
10.9.  užtikrinti, kad pasamdyti darbuotojai ir (ar) tretieji asmenys, už kuriuos atsakingas Rangovas, darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų. Visi darbus vykdantys darbuotojai turi būti aprūpinti spec. darbo drabužiais su identifikaciniais ženklais;
10.10.  susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių ir Klaipėdos miesto tvarkymo ir švaros taisyklių;
10.11.  darbų vykdymo laikotarpiu atsakyti už komunikacijų pažeidimus, juos pažeidus – atkurti savo lėšomis ir jėgomis;
10.12.  savo sąskaita ir laiku nedelsiant ištaisyti netikslumus ir pašalinti pagrįstus trūkumus, kuriuos nurodo Užsakovas;
10.13.  jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys;
10.14.  atlyginti Užsakovui nuostolius, atsiradusius dėl Rangovo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo;
10.15.  atsakyti už Rangovo pasitelkiamų kitų ūkio subjektų ir subrangovų įsipareigojimus ir jų įvykdytų įsipareigojimų kokybę ar padarytą žalą;
10.16.  nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui vykdyti sutartinius įsipareigojimus nustatytais terminais;
10.17.  vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus, susijusius su Sutarties vykdymu;
10.18.  jei Rangovas yra tiekėjų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Užsakovui už Sutarties vykdymą;
10.19.  tinkamai vykdyti kitus įsipareigojimus, numatytus Sutartyje ir galiojančiuose teisės aktuose, būtinus Sutarčiai vykdyti.
11. Rangovas turi teisę:
11.1. naudotis Lietuvos Respublikos įstatymuose numatytomis Rangovo teisėmis;
11.2. gauti Užsakovo apmokėjimą už tinkamai ir laiku atliktus darbus pagal Sutartyje nustatytas sąlygas ir tvarką.

V. ŠALIŲ ATSAKOMYBĖ

12. [bookmark: _Hlk181618376]Užsakovas, nesumokėjęs už atliktus darbus per Sutartyje nustatytą terminą, Rangovui raštiškai pareikalavus, moka Rangovui 0,02 % dydžio delspinigius už kiekvieną pavėluotą sumokėti dieną nuo laiku neapmokėtos sumos. 
13. Rangovui, pradelsus darbų atlikimo terminą (3 p.), Rangovas moka Užsakovui 50 Eur dydžio delspinigius už kiekvieną pavėluotą dieną, iki kol įvykdomos prievolės. Delspinigiai gali būti išskaičiuojami iš Rangovui mokėtinų sumų. 
14.  Rangovui nustatoma 200 Eur vertės bauda už nekokybiškai atliktus darbus ir (ar) kitus Sutarties pažeidimus, kurių neapima Sutarties 13 p., surašant pažeidimo (defektinį) aktą už kiekvieną nustatytą atvejį, perspėjus Rangovą el. paštu. Pažeidimo (defektinis) aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimų (defektinis) aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos. Jei darbai atlikti nekokybiškai, Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai. 
15. [bookmark: _Hlk181618502] Rangovui nustatoma 1 000 Eur vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą subrangovą, ūkio subjektą, kurio pajėgumais remiamasi, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos.
16. Rangovui vėluojant atlikti darbus ar darbus atlikus nekokybiškai, su defektais, taip pat vilkinant darbus ar piktnaudžiaujant, Užsakovas, siekdamas apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
17. [bookmark: _Hlk181618561]Šalys susitaria, kad esminiu Sutarties pažeidimu bus laikomas:
17.1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
17.2. pažeidimas, kai Rangovas, raštiškai įspėtas, neužtikrina darbų kokybės;
17.3.  pažeidimas, kai Rangovas raštiškai įspėtas, daugiau nei 15 kalendorinių dienų pažeidžia Sutarties p. nustatytą darbų atlikimo terminą dėl savo kaltės arba dėl aplinkybių, už kurias atsakingas Rangovas;
17.4.  pažeidimas, kai Rangovas neištaiso Sutarties pažeidimo per Užsakovo nurodytą terminą;
17.5. pažeidimas, kai Užsakovas, raštiškai įspėtas, daugiau nei 30 kalendorinių dienų be objektyvių priežasčių nevykdo ar netinkamai vykdo savo sutartinius įsipareigojimus.
18. [bookmark: _Hlk181618644]Garantijos:
18.1. Rangovas garantuoja, kad darbų perdavimo metu jo atlikti darbai atitiks Sutartyje numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.
18.2. Jei Rangovas per nustatytą terminą neištaiso nustatytų defektų, Užsakovas turi teisę pats pašalinti nustatytus defektus ir reikalauti iš Rangovo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito Rangovo ir pan.
19. Nekokybiškai (netinkamai) atlikti darbai: jeigu Rangovas atliko darbus pažeisdamas Sutartį, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
19.1. nedelsdamas sustabdytų ir (ar) nutrauktų darbų atlikimą;
19.2. neatlygintinai pakeistų nekokybiškas medžiagas, gaminius, dirbinius, įrangą;
19.3. neatlygintinai pagerintų atliekamų darbų kokybę; 
19.4. neatlygintinai ištaisytų netinkamai atliktus darbus;
19.5. atlygintų Užsakovui darbų trūkumų šalinimo išlaidas.

VI. KITOS SUTARTIES SĄLYGOS

20. Atliktų darbų perdavimo ir priėmimo tvarka:
20.1. Rangovas privalo atlikti darbus laikydamasis Sutarties, Lietuvos Respublikos įstatymų ir kitų norminių aktų nuostatų.
20.2. Atlikti darbai laikomi užbaigtais, kai yra įvykdyti visi Sutartyje ir jos prieduose numatyti darbai, ištaisyti defektai, pasirašytas darbų perdavimo – priėmimo aktas.
20.3. Darbų priėmimo-perdavimo metu Šalys pasirašo darbų perdavimo-priėmimo aktą arba Užsakovas pareiškia raštu Sutarties nuostatomis pagrįstas pretenzijas (jei yra). Jeigu bet kuriuo Sutarties vykdymo metu paaiškėja, kad atlikti darbai neatitinka Sutartyje ar jos prieduose nustatytų kokybės reikalavimų, naudotos blogesnės kokybės medžiagos be Užsakovo raštiško sutikimo, tokiu atveju sudaromas abiejų Šalių pasirašomas defektinis aktas. Rangovui nepagrįstai atsisakius pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas el. paštu. Ištaisius darbų defektus (jei nustatomi), darbai nedelsiant pakartotinai pateikiami priimti. 
20.4. Užsakovas turi teisę nepasirašyti PVM sąskaitų faktūrų, atliktų darbų aktų ir neatlikti mokėjimų, kol Rangovas nepašalina defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų darbų trūkumų, jei būtų nustatyta, kad jie atsirado dėl Rangovo kaltės, taip pat ir pasibaigus Sutarties vykdymo laikui, tačiau tebegaliojant Sutartimi nustatytiems atliktų darbų garantiniams laikotarpiams. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo patirtus nuostolius.
20.5. Programinė įranga, taikomosios programos: tuo atveju, kai Rangovas privalo pagal techninę specifikaciją pateikti trečiųjų asmenų kompiuterių programinę įrangą arba taikomąją programą, skirtą ir (arba) pritaikytą konkrečiam objektui, Rangovas privalo teisėtai Užsakovo vardu įgyti licencijas ir visas priemones naudotis programine įranga ir (arba) taikomąja programa, įdiegti šią programinę įrangą ir (arba) taikomąją programą Užsakovo nurodytose kompiuterinėse darbo vietose ar kituose išmaniuosiuose prietaisuose ir užtikrinti, kad Užsakovui būtų teikiamas programinės įrangos ir (arba) taikomosios programos techninis palaikymas. Į Sutarties kainą yra įskaičiuotas atlygis Rangovui už programinės įrangos ir (arba) taikomųjų programų įdiegimą bei licencijas jomis naudotis techninėje specifikacijoje nurodytam kompiuterinių darbo vietų (vartotojų) skaičiui ir nurodytai trukmei. Jeigu Užsakovui yra reikalingos papildomos licencijos, Rangovas privalo pateikti jas Užsakovui už atlygį, lygų faktinėms išlaidoms, Šalims sudarius papildomą susitarimą prie Sutarties.
21. [bookmark: _Hlk181618770]Sutarties nutraukimas prieš terminą: 
21.1. Užsakovas, įspėjęs Rangovą prieš 30 kalendorinių dienų, turi teisę vienašališkai nutraukti Sutartį, jeigu: 
22.1.1. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
22.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
22.1.3. po raštiško Užsakovo įspėjimo Rangovas neužtikrina darbų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
22.1.4. VPĮ 90 straipsnio 1 dalyje nurodytais atvejais;
22.1.5 paaiškėja, kad Rangovas (ar jo pasitelkti subjektai/specialistai) nebeatitinka pirkimo dokumentuose nustatytų kvalifikacijos reikalavimų ir per Užsakovo nustatytą terminą ši situacija neištaisoma;
22.2. Užsakovas arba Rangovas turi teisę, įspėjęs kitą Šalį prieš 30 kalendorinių dienų, vienašališkai nutraukti Sutartį dėl esminio pažeidimo. Nutraukus Sutartį dėl Rangovo esminio šios Sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Rangovą į Nepatikimų tiekėjų sąrašą. Įspėjus Rangovą apie esminį Sutarties pažeidimą, Sutartis laikoma nutraukta po 30 kalendorinių dienų nuo įspėjimo Rangovui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu;
22.3. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos jau atliktus darbus, Šalims pasirašant priėmimo-perdavimo aktą. Užsakovas privalo apmokėti už jau atliktus darbus, iš mokėtinų sumų išskaičiavęs netesybas ir nuostolius. Jei Sutartis nutraukiama dėl Rangovo kaltės (pagal Sutarties 22.1 p.), Rangovas privalo Užsakovo reikalavimu sumokėti 10 procentų dydžio baudą nuo atitinkamos pirkimo dalies pradinės Sutarties vertės ir Užsakovas turi teisę reikalauti iš Rangovo atlyginti Užsakovo patirtus nuostolius, kiek jų nepadengia bauda;
22.4. Rangovas neturi teisės vienašališkai nutraukti Sutartį nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį, Rangovas privalo Užsakovo reikalavimu sumokėti 2 procentų baudą nuo pradinės Sutarties vertės.  
22. Nenugalimos jėgos aplinkybės:
22.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
22.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse (Lietuvos Respublikos Vyriausybės 1996 m. liepos 15 d. nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
22.3. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
22.4. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
22.5. Rangovas patvirtina, kad jis nežino apie nenugalimos jėgos (force majeure) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
22.6. Jeigu Sutarties Šalis, kurią paveikė nenugalimos jėgos (force majeure) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (force majeure) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
22.7. Jei nenugalimos jėgos (force majeure) aplinkybės trunka ilgiau kaip 60 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 30 kalendorinių dienų. Jei pasibaigus šiam 30 kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
23. Sutarties vykdymo sustabdymas:
23.1. Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo. Jei Sutartis stabdoma ne Rangovo prašymu, Užsakovas apie Sutarties stabdymą įspėja Rangovą ne vėliau kaip likus 5 darbo dienoms iki stabdymo pradžios (išskyrus, jei stabdoma dėl Sutarties 232.1.4. p., 23.1.5. p. aplinkybių): 
23.1.1. dokumentų derinimo procesas užtruko ne dėl nuo Rangovo priklausančių aplinkybių;
23.1.2. paaiškėjo, kad reikalingi atitinkami leidimai ar kiti dokumentai, be kurių tolimesnis sutarties vykdymas nebegalimas;
23.1.3. atsiranda uždelsimas, kliūtys ar trukdymai, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subrangovai, ūkio subjektai, kurių pajėgumais remiamasi, pagal Sutartį nelaikomi trečiaisiais asmenimis);
23.1.4. dėl su darbų atlikimu nesuderinamų ekstremalių gamtinių sąlygų (pvz. kritulių kiekis, žymiai besiskiriantis nuo daugiamečio vidutinio kiekio, patvirtintas oficialiais kompetentingų institucijų dokumentais);
23.1.5. dėl bet kokio nenumatomo gamtos jėgų veikimo, kurio joks patyręs Rangovas nebūtų galėjęs tikėtis;
23.1.6. esant ekstremaliai situacijai dėl ligos epidemijos, pandemijos (tokios, kaip: COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Rangovas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Rangovas, darbų vykdymas tampa objektyviai nebegalimas vykdyti ir Rangovas pateikia Užsakovui dokumentus, pagrindžiančius aplinkybes už visą laikotarpį, dėl kurių Rangovas nebegali vykdyti darbų. Užsakovas, įvertinęs pateiktus pagrindžiančius dokumentus, priima sprendimą dėl Sutarties stabdymo;
23.1.7. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Rangovas.
23.2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
23.3. Įvykus Sutarties 23.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo. Nurodytas priežastis Rangovas turi pagrįsti dokumentais, darbų sustabdymo poreikį raštu suderinti su Sutarties koordinatoriumi ir gauti jo pritarimą stabdyti darbus. Visais atvejais Rangovas privalo Užsakovui dokumentais įrodyti, kad Sutartyje numatytos pareigos yra atliekamos laiku ir pakankama apimtimi. 
23.4. Sutarties 23.1–23.2 p. nurodytais atvejais sustabdžius Sutarties vykdymą, Užsakovui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Rangovui – už prievolių atlikimo terminų nesilaikymą, jei nustatoma, kad Sutartis sustabdoma įvykus 24.1 p. nurodytoms aplinkybėms ar kad minėta klaida ar pažeidimas padaryti ne dėl Rangovo kaltės.
23.5. Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
23.6. Jei Sutarties vykdymas sustabdomas daugiau nei 60 kalendorinių dienų ir stabdoma ne dėl Rangovo kaltės, Sutartis gali būti nutraukta rašytiniu Šalių susitarimu.
23.7. Apie Sutarties vykdymo atnaujinimą Užsakovas informuoja Rangovą ne vėliau kaip likus 5 darbo dienoms iki atnaujinimo, išskyrus, jei buvo stabdoma dėl Sutarties 23.1.4. p., 23.1.5. p. nurodytų priežasčių.
24. Ginčų sprendimo tvarka: kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, VPĮ, kitais teisės aktais, pirkimo dokumentais su visais šių dokumentų priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Užsakovo buveinės vietą, nurodytą Juridinių asmenų registre.
25. Ūkio subjektų, kurių pajėgumais remiamasi, subrangovų keitimo, įtraukimo tvarka:
25.1. Jei Rangovas Sutarčiai vykdyti pasitelkia ūkio subjektus, kurių pajėgumais (kvalifikacija) remiamasi, ir (ar) subrangovus, jie yra nurodomi Sutarties 1 priede. 
25.2. Sutarties vykdymo metu Rangovas raštu kreipęsis į Užsakovą ir gavęs raštišką jo sutikimą, gali keisti ūkio subjektą, kurio pajėgumais remiamasi ir (ar) subrangovą, ir (ar) įtraukti naują ūkio subjektą, kurio pajėgumais remiamasi, ir (ar) subrangovą. 
25.3. Jeigu Rangovas nori keisti ir (ar) į Sutarties vykdymą nori įtraukti naują ūkio subjektą, kurio pajėgumais remiamasi, Rangovas turi pateikti dokumentus, patvirtinančius, kad naujas ūkio subjektas, kurio pajėgumais remiamasi ir atitinka konkurso, kurio pagrindu sudaryta ši Sutartis, sąlygose ūkio subjektui, kurio pajėgumais remiamasi, nustatytus kvalifikacijos reikalavimus. Jei keičiamas ir (ar) naujai pasitelkiamas ūkio subjektas, kurio pajėgumais remiamasi, neatitinka nustatytų kvalifikacijos reikalavimų, Užsakovas reikalauja, kad Rangovas per Užsakovo nustatytą terminą pakeistų minėtą ūkio subjektą, kurio pajėgumais remiamasi, reikalavimus atitinkančiu kitu ūkio subjektu, kurio pajėgumais remiamasi, o Rangovui to nepadarius, Užsakovas turi teisę vienašališkai nutraukti Sutartį.
25.4. Jeigu Rangovas nori keisti ir (ar) į Sutarties vykdymą nori įtraukti naują subrangovą, tokiu atveju Užsakovas gali pareikalauti, kad Rangovas pateiktų dokumentus, įrodančius subrangovo teisę verstis atitinkama veikla, kuriai jis pasitelkiamas. Bet kuriuo atveju (ar dokumentai pareikalaujami, ar ne) Rangovas įsipareigoja, kad Sutartį vykdys tik tokią teisę turintys asmenys.
25.5. Ūkio subjekto, kurio pajėgumais remiamasi ir (ar) subrangovo pakeitimas ir (ar) naujo įtraukimas įforminamas abiejų Šalių papildomu susitarimu prie Sutarties per 10 darbo dienų nuo Užsakovo raštiško sutikimo išsiuntimo Rangovui datos.
26. Specialistų keitimo, įtraukimo tvarka:
26.1. Jeigu Rangovas pasitelkia specialistus Sutarties vykdymui, Rangovas privalo nurodyti visus specialistus Specialistų sąraše (Sutarties 3 priedas) ir kuriame nurodomos specialistų funkcijos atliekant darbus, jų vardai, pavardės, telefono numeris, el. pašto adresas (jeigu šie kontaktiniai duomenys yra būtini Užsakovui Sutarties vykdymo tikslais). Toks Specialistų sąrašas pridedamas prie Sutarties jos sudarymo metu. Rangovas privalo nedelsdamas informuoti Užsakovą apie Specialistų sąraše pateiktos informacijos apie specialistų pavardžių (kai asmuo pakeičia savo pavardę), telefono numerio, el. pašto adreso pakeitimus visu Sutarties vykdymo metu, kaskart pateikdamas atnaujintą Specialistų sąrašą su paryškintais pakeitimais. Tik Specialistų sąraše įrašyti specialistai gali vykdyti tokiems specialistams priskirtas funkcijas atliekant darbus. 
26.2. Esant poreikiui pakeisti specialistą (jei specialistas netinkamai vykdo savo pareigas, pasibaigia specialisto darbo santykiai su Rangovu, specialistas nebegali vykdyti savo funkcijų dėl ligos ar kitų priežasčių), Rangovas privalo iš anksto apie tai informuoti Užsakovą ir kartu pateikti Užsakovui dokumentus, patvirtinančius tokio naujo asmens atitiktį pirkimo dokumentų reikalavimams.
26.3. Užsakovas privalo įvertinti gautus dokumentus per 2 darbo dienas nuo jų gavimo. Jei Užsakovas nustato, kad siūlomas specialistas neatitinka reikalavimų – Rangovas privalo pateikti kitą kandidatūrą ne vėliau kaip per 2 darbo dienas. Tik po to, kai Užsakovas įsitikina, kad asmuo atitinka jam taikomus reikalavimus, ir apie tai informuoja Rangovą, Rangovas privalo atnaujinti Specialistų sąrašą ir pateikti jį Užsakovui. Specialistų sąrašo pakeitimas nelaikomas tokiu keitimu, dėl kurio turi būti sudaromas papildomas susitarimas prie Sutarties.  
26.4. Tuo atveju, kai netikėtai paaiškėja, kad specialistas laikinai negali vykdyti savo pareigų (dėl ligos, traumos ar kitų nenumatytų priežasčių), Rangovas privalo nedelsdamas paskirti kitą asmenį laikinai vykdyti tokio specialisto funkcijas ir pranešti apie tai Užsakovui. Taip pat Rangovas privalo nedelsdamas pateikti Užsakovui naujo Specialisto kandidatūrą, kuri atitiktų jam pirkimo dokumentuose nustatytus reikalavimus, ir gauti Užsakovo pritarimą Sutarties 26.3 punkte nustatyta tvarka.
26.5. Prireikus keisti specialistą, jei per 10 darbo dienų Rangovas nepasiūlo kito specialisto, atitinkančio pirkimo dokumentuose nustatytus kvalifikacijos reikalavimus, Užsakovas turi teisę vienašališkai nutraukti Sutartį.
27. Kitos Sutarties sąlygos:
27.1. Sutartis įsigalioja tik po to, kai Šalių įgalioti atstovai ją pasirašo.
27.2. [bookmark: _Hlk233378082] Sutarties terminas – iki 2026 m. gruodžio 22 d.
27.3. Sutarties termino pabaiga neatleidžia nuo prievolių pagal Sutartį įvykdymo.
27.4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti VPĮ 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka VPĮ 89 straipsnio nuostatas.
27.5. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos Sutartį, išskyrus atvejus, kai ši informacija yra vieša arba atskleista įstatymų numatytais atvejais. Šalys susitaria, kad Konkurso ir Sutarties vykdymo metu sužinota informacija apie kitą Šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
27.6. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
27.7. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
27.8. Užsakovas Rangovo pasiūlymą, sudarytą Sutartį ir Sutarties pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Sutarties sudarymo ar pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka skelbia Centrinėje viešųjų pirkimų informacinėje sistemoje (CVP IS).
27.9. Užsakovas VPĮ 91 straipsnio 2 dalyje nurodytais terminais CVP IS skelbia informaciją apie Sutarties neįvykdžiusį ar netinkamai ją įvykdžiusį Rangovą, taip pat apie ūkio subjektus, kurių pajėgumais rėmėsi Rangovas ir kurie su Rangovu prisiėmė solidarią atsakomybę už Sutarties įvykdymą, jeigu pažeidimas įvykdytas dėl tos Sutarties dalies, kuriai jie buvo pasitelkti. Užsakovas nedelsdamas, tačiau ne vėliau kaip per 3 darbo dienas, informuoja Rangovą apie tai, kad bus paskelbta šiame papunktyje nurodyta informacija.
27.10. Užsakovas VPĮ 52 straipsnio 2 dalyje nurodytais terminais CVP IS Viešųjų pirkimų tarnybos nustatyta tvarka skelbia informaciją apie Rangovą, kuris pirkimo procedūrų metu nuslėpė informaciją ar pateikė melagingą informaciją arba dėl pateiktos melagingos informacijos nepateikė patvirtinančių dokumentų pagal VPĮ 52 straipsnį.
28. Baigiamosios nuostatos:
28.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu ar faksu. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
28.2. Sutartis sudaroma lietuvių kalba.
28.3.  Sutartis sudaryta elektroniniu būdu vienu egzemplioriumi.
29. Prie Sutarties pridedami priedai yra neatskiriama Sutarties dalis, Sutartį sudarantys dokumentai laikomi vienas kitą paaiškinančiais, neaiškumo ar prieštaravimo atveju, vadovaujamasi nurodyta eilės tvarka (dokumentai saugomi CVP IS):
29.1.  Konkurso sąlygų aprašas su priedais ir paaiškinimais;
29.2.  Rangovo užpildyta pasiūlymo forma, Užsakovo prašymai paaiškinti pasiūlymą bei Rangovo pasiūlymo paaiškinimai, pateikti pirkimo procedūros metu (jei jų bus).
30. Užsakovo atsakingi asmenys už Sutarties vykdymą ir kontrolę – Klaipėdos miesto savivaldybės administracijos Miesto vystymo ir priežiūros departamento Miesto tvarkymo skyriaus vyr. specialistė Jolanta Rimkienė, tel. +370 614 63007, el. p. jolanta.rimkiene@klaipeda.lt, kuri koordinuoja šios Sutarties vykdymą (organizuoja Užsakovo įsipareigojimų įvykdymą, Sutarties įvykdymo užtikrinimo, Rangovo civilinės atsakomybės draudimo (jei Sutartyje įtvirtinta) savalaikį pareikalavimą/priėmimą iš Rangovo, Sutarties įvykdymo užtikrinimo, Rangovo civilinės atsakomybės draudimo (jei Sutartyje įtvirtinta) turinio atitikties Sutarties sąlygoms įvertinimo klausimus, kontroliuoja darbų vykdymą, jų kokybę ir atitiktį Sutarties reikalavimams, organizuoja visą susirašinėjimą su Rangovu, inicijuoja netesybų taikymą, Sutarties pakeitimus, pratęsimą (jei reikia), kontroliuoja, kaip Rangovas pateikia darbų defektų šalinimo garantiniu laikotarpiu įsipareigojimų įvykdymo užtikrinimo garantijos dokumentus (jei Sutartyje įtvirtinta) ir vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Užsakovas apie tai informuos atskiru rašytiniu pranešimu. Pasirašius, pakeitus Sutartį (jei ji būtų keičiama), Sutarties koordinatorius ne vėliau kaip per 5 dienas pateikia Viešųjų pirkimų skyriui informaciją apie pasirašytą Sutartį ar susitarimą dėl Sutarties pakeitimo.
31.  Rangovo atstovas, atsakingas už Sutarties vykdymą – (asmens pareigos, vardas ir pavardė, tel. Nr., el. p.). Pasikeitus už Sutarties vykdymą atsakingam asmeniui, Rangovas apie tai turi informuoti Užsakovą raštišku pranešimu (ir tai nelaikoma Sutarties keitimu. 
32. Asmens duomenų tvarkymas:
32.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
32.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
32.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
32.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
32.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
32.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
32.7. Kiekviena šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subrangovų, kitų ūkio subjektų, kurių pajėgumais remiamasi,  darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
32.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis. 


VII. SUTARTIES PRIEDAI

1 priedas – Techninė specifikacija;
2. priedas – Rangovo pasiūlymas;
3 priedas – Specialistų sąrašas.


VIII. ŠALIŲ REKVIZITAI

	UŽSAKOVAS
Klaipėdos miesto savivaldybės administracija
Liepų g. 11, 92138 Klaipėda 
Tel. (0 46) 39 60 08
Kodas 188710823 
PVM mok. kodas LT887108219
AB „Swedbank“
Banko kodas 73000
A. s. LT04 7300 0100 0233 1088

Savivaldybės administracijos direktorius
A. V.
____________________
(parašas)
(vardas, pavardė)
			RANGOVAS
pavadinimas
adresas
Tel. ( )   , faks. ( )  
Kodas 
PVM mok. kodas LT
Bankas 
Banko kodas
A.s. LT


	Direktorius 
                                        A. V.
___________________
(parašas)
(vardas pavardė)

